ଅମୃତା ଅୟର  (ଜନ୍ମ: ୧୪ ମଇ ୧୯୯୪) ଜଣେ ଭାରତୀୟ ଅଭିନେତ୍ରୀ, ଯିଏକି ତେଲୁଗୁ ଓ ତାମିଲ ଭାଷା ଫିଲ୍ମରେ ଅଭିନୟ କରନ୍ତି  । ୨୦୧୮ ମସିହାରେ ସେ ତାମିଲ କଥାଚିତ୍ର ପଦାଇବୀରନ୍ ଜରିଆରେ ଅଭିନୟ ଆରମ୍ଭ କରିଥିଲେ । ୨୦୨୧ ମସିହାରେ ସେ ରେଡ୍ ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ କରିଥିଲେ । ଏହା ପୂର୍ବରୁ ସେ କିଛି କଥାଚିତ୍ରର ଛୋଟ ଭୂମିକାରେ ଅଭିନୟ କରିଥିଲେ । ଜୀବନୀ ଅମୃତା ୧୯୯୪ ମସିହାର ମଇ ୧୪ ତାରିଖରେ କର୍ଣ୍ଣାଟକର ବାଙ୍ଗାଲୋରରେ ଜନ୍ମ ହୋଇଥିଲେ । ସେ ସେଣ୍ଟ ଜୋସେଫ୍ କଲେଜ ଅଫ୍ କମର୍ସରୁ ବାଣିଜ୍ୟରେ ସ୍ନାତକ କରିଥିଲେ । ଏହାପରେ ସେ ମଡେଲ୍ ଭାବରେ କାମ କରିଥିଲେ ଏବଂ ପରେ ଅଭିନୟ କରିବା ଆରମ୍ଭ କରିଥିଲେ ।